stanford-oval/wikipedia huggingface dataset:
ריתוך בקרן אלקטרונים
מערכת הריתוך > אמצעי הנעת החלק

לעולם לא ניתן "לתפעל ידנית" את הריתוך בקרן אלקטרונים, גם אם אינו ממומש בוואקום, מכיוון שתמיד קיימת קרינת רנטגן חזקה. התנועה היחסית של הקרן וחומר העובד מושגת לרוב על ידי סיבוב או הנעה ליניארית של החומר. בחלק מהמקרים הריתוך מתבצע על ידי הזזת הקרן בעזרת מערכת הטיה מבוקרת על ידי מחשב. מניפולטורים ואמצעי רובוטיקה לעבודה מעוצבים לרוב באופן אינדיבידואלי כדי לענות על הדרישות הספציפיות של ציוד הריתוך והחלק הספציפי.
מערכת הריתוך > דרישות מערכת החשמל

יש צורך בספק כוח מתאים למחולל הקרן. ניתן לבחור את המתח המואץ בין 30 ל-200 קילו-וולט. אקדח האלקטרונים זקוק גם לאספקת מתח נמוך עבור מערכת התיקון, עדשת המיקוד ומערכת ההטיות.
ייתכן שיהיה צורך גם באלקטרוניקה מורכבת כדי לשלוט במניפולטור להנעת החלק העובד[דרושה הבהרה].
דוגמאות ליישומים

טכנולוגיית ריתוך זו יכולה לרתך מצד אחד פלדה בעובי 0.1 מ"מ, ומאידך פלדות בעובי 300 מ"מ במעבר יחיד,
להלן מספר דוגמאות למוצרים המולחמים בקרן אלקטרונים:
דוגמאות ליישומים > להבי מסור דו מתכת

להבי בי מטל מיוצרים בכמויות גדולות על ידי ריתוך בקרן אלקטרונים. בלהב זה יש צורך בגוף להב גמיש מפלדה נמוכת פחמן, והשיניים החותכות עשויות מפלדה מהירה קשה. הריתוך בקרן אלקטרונים מבוצע במערכת אוטומטית והמוצר המתקבל אחיד ואיכותי. הלהב הדו-מתכתי גמיש ובכך פחות נוטה לשבירה. התוצאה היא מוצר משופר, הן מבחינת העלות והן מבחינת הביצועים.
.
דוגמאות ליישומים > מכלולים מורכבים

ניתן לייצר מכלולים מסובכים עם חסכון רב בעיבוד שבבי, דפנות המערכת מיוצרות בעיבוד שבבי, עוברות טיפולים טרמיים, ופעולות משלימות נוספות ובסוף התהליך עוברות ריתוך בקרן אלקטרונים לקבלת המוצר הסופי. דוגמה זו ממחישה את היכולת של ריתוך בקרן אלקטרונים תוך הגבלת העיוותים לרמה מינימלית ובכך לאפשר ייצור קל של רכיבים קשים או אפילו בלתי אפשריים.
דוגמאות ליישומים > רכיבי חלל

ייצור רכיבי חלל מסגסוגות טיטניום מבוצע על ידי ריתוך בקרן אלקטרונים. הריתוך בעיוות מינימלי מאפשר לקבל חלקים בדיוקים גבוהים. בשל סביבת הריתוך הנקייה בוואקום, אין סיכון לחימצון ולנזקים מטלורגיים באזור תפר הריתוך.
דוגמאות ליישומים > ריתוך חומרים שונים

תהליך ריתוך בקרן אלקטרונים מאפשר חיבור של מתכות שונות, כלומר כאלה עם נקודות התכה שונות ומוליכות תרמית שונה. אשר אינם ניתנים לריתוך על ידי תהליכים אחרים.
ראו גם

Electron-beam technology
מאמר המקור
Content in this edit is translated from the existing Wikipedia article at en:electron-beam welding; see its history for attribution.
הערות שוליים

↑  https://www.researchgate.net/publication/301915302_Electron_beam_welding_-_Techniques_and_trends_-_Review
↑  Schultz, Helmut (1993). Electron beam welding. Cambridge, England: Woodhead Publishing/The Welding Institute. ISBN 1-85573-050-2.
↑  Brier Dudley (2004-11-29). "Scientist's invention was let go for a song". The Seattle Times. נבדק ב-2014-07-24.
↑  "INVENTOR AND PHYSICIST JAMES RUSSELL '53 WILL RECEIVE VOLLUM AWARD AT REED'S CONVOCATION" (הודעה לעיתונות). Reed College public affairs office. 2000. נבדק ב-2014-07-24.
↑  "Inventor of the Week - James T. Russell - The Compact Disc". MIT. בדצמבר 1999. אורכב מ-המקור ב-17 באפריל 2003. {{cite web}}:  (עזרה)
רתכת אלומת אלקטרונים
ריתוך צר עמוק
קתודות טונגסטן: רצועה - חוט
גנרטור לקרן אלקטרונים
עדשה מגנטית
סלילי תיקון והסטה לקרן
צורות שונות של אזור מותך
ממברנות בעובי 0.05 מ"מ מרותכות
מפרקי טיטניום - אל- אלומיניום
סדקים לרתך
רתכת קרן אלקטרונים
אתאיזם מפורש ומרומז

סוגי אתאיזם

    בימיןאתאיזם חיובי/חזק/קשה מפורש
אתאיסטים שטוענים שהאימרה "לפחות אל אחד קיים" אינה נכונה.

    בימיןאתאיזם שלילי/חלש/רך מפורש
אתאיסטים שלא טוענים את הכתוב למעלה, אך דוחים או נמנעים מהאמונה לפיה קיימים אלים.

    בשמאלאתאיזם שלילי/חלש/רך מרומז
אתאיסטים שכוללים אגנוסטיקנים (ואנשים שלא הקדישו לכך מחשבה), שלא מאמינים או לא יודעים על קיומם של אלים ולא דחו במפורש אמונה שכזו.

הערה: גודל הצורות אינו מרמז על יחס האוכלוסיות בכל קבוצה.
לפי ג'ורג' המילטון סמית', אתאיזם מפורש ואתאיזם מרומז הם סוגים של אתאיזם. אתאיזם מרומז מוגדר כ"העדר אמונה תיאיסטית ללא דחייה שלה באופן מודע" בזמן ש"אתאיזם מפורש" הוא "העדר אמונה תיאיסטית בעקבות דחייה מודעת שלה".
אתאיסטים מפורשים בחנו את הרעיון של אלים ומסרבים להאמין שיש כאלו. אתאיסטים מרומזים, למרות שלא מחזיקים בעצמם אמונות הקשורות באלים, לא דחו את הרעיון או לא בחנו אותו לעומק.
הוגים אחרים התנגדו להגדרות אלו וסברו כי מצב של "העדר תאיזם" אינו מקביל ל"אתאיזם" ולכן אתאיזם מרומז, אינו אתאיזם כלל.
אתאיזם מרומז

סמית' מגדיר "אתאיזם מרומז" כ"העדר אמונה תיאיסטית ללא דחייה שלה באופן מודע". "העדר אמונה תיאיסטית" הוא ביטוי המאגד בתוכו צורות רבות של אי־אמונה באלים. ביטוי זה יכלול את כל המבוגרים שמעולם לא שמעו על התפיסה של אלוהות, ואת המבוגרים שמעולם לא חשבו לעומק על הרעיון. הביטוי יכלול גם את האגנוסטיקנים שטוענים שהם לא מאמינים כלל באלים (על־אף שהם מצהירים שהם לא אתאיסטים). ישנה מחלוקת על האם גם ילדים שנולדו זה עתה נכללים בקטגוריה זו. בשנת 1772 כתב הברון ד'אולבאק ש"כל הילדים נולדים אתאיסטים; אין להם מושג אודות אלוהים". סמית' עצמו אינו מעולם לא הביע דעה בנושא ילדים שזה עתה נולדו, אך בבירור מסווג ילדים שלא שמעו מעולם על תפיסת האלוהות כאתאיסטים:
אדם שאין לו היכרות עם תאיזם הוא אתאיסט מכיוון שהוא לא מאמין באלוהים. הקטגוריה הזו תכלול גם את הילד שיש לו את היכולת הרעיונית של לתפוס את הבעיות המעורבות, אך עדיין לא מודע לבעיות הללו. העובדה שהילד הזה לא מאמין באלוהים הופכת אותו לאתאיסט.
ארנסט נייגל מתנגד להגדרת האתאיסטיות של סמית' ומסווג אותה כ"היעדר תאיזם", בעודו כולל רק אתאיזם מפורש כחלק מהאתאיזם:
אני מבין את הביטוי "אתאיזם" כביקורת והכחשה של כל הטענות העיקריות של כל סוגי התאיזם... אין לזהות אתאיזם רק כחוסר אמונה... לכן, ילד שלא קיבל מעולם חינוך והנחייה דתית ומעולם לא שמע על אלוהים, אינו אתאיסט – מכיוון שהוא מעולם לא דחה שום טענות תיאיסטיות. באותו אופן במקרה של מבוגר, אם הוא נסוג מאמונתו של אביו מבלי משים או בגלל אדישות גלויה לכל העניין התיאולוגי, גם הוא אינו אתאיסט – מכיוון שמבוגר שכזה אינו מאתגר את התאיזם ואינו מציב השקפות על הנושא.
אתאיזם מפורש

סמית' מגדיר "אתאיזם מפורש" כ"העדר אמונה תיאיסטית בעקבות דחייה מודעת שלה". הוא מציין שמספר מניעים לאתאיזם מפורש הם שכלתניים, וכמה הם לא. על המניעים השכלתניים הוא אומר:
הסוג המשמעותי ביותר של אתאיזם הוא אתאיזם מפורש ממניעים פילוסופיים. הסוג הזה של האתאיזם טוען שהאמונה באלוהים היא חסרת היגיון ולכן צריכה להידחות. מאחר וגירסה זו של אתאיזם מפורש מבוססת על ביקורת של אמונות תיאיסטיות, ניתן לתאר אותה בצורה הטובה ביותר כאתאיזם ביקורתי.
לדעת סמית', אתאיזם ביקורתי מחולק לשלוש תתי־קבוצות:
ההשקפה שבדרך־כלל מתבטאת בעזרת ההצהרה "אני לא מאמין בקיום של אל או ישות על־טבעית";
ההשקפה שבדרך־כלל מתבטאת בעזרת ההצהרה "אלוהים לא קיים" או "קיומו של אלוהים הוא בלתי אפשרי";
ההשקפה ש"מסרבת לדבר על קיומו של אלוהים" מכיוון ש"הרעיון של אלוהים בלתי ניתן להבנה".
למרות שכמצוין למעלה, נאגל מתנגד לזהות את מה שסמית' קורא לו "אתאיזם מרומז" כאתאיזם, שני המחברים כן מסכימים מאוד על החלוקה לשלוש תתי־הקבוצות של "אתאיזם מפורש" כפי שהן מופיעות להלן. נאגל לא משתמש בחיבוריו במילה "מפורש".
ראו גם

אגנוסטיות
איגנוסטיות
נונתאיזם
אתאיזם חלש וחזק
הערות שוליים

↑  Smith, George H. (1979). Atheism: The Case Against God. Buffalo, New York: Prometheus. pp. 13–18. ISBN 0-87975-124-X. אורכב מ-המקור ב-2000-08-31. נבדק ב-2015-11-04.
↑  Nagel, Ernest (1959). "Philosophical Concepts of Atheism".  In Fairchild, Johnson E. (ed.). Basic Beliefs: The Religious Philosophies of Mankind. Hart Publishing.
תעשייה כימית בישראל

תעשייה כימית במפרץ חיפה
תעשייה כימית בישראל מתייחסת למפעלים העוסקים בייצור של חומרים סינתטיים בישראל.
התעשייה הכימית בארץ מהווה חלק חשוב ומרכזי בכלכלת המדינה והיא מעמודי התווך של התעשייה הישראלית. תעשייה זו מאגדת פעילות של כ-400 מפעלים המעסיקים כ-30,000 עובדים (כ-10% מסך העובדים בתעשייה הישראלית). התעשייה הכימית אחראית לכ־40% מהיצוא התעשייתי וכ-30% מהפדיון התעשייתי. לתעשייה הכימית הישראלית ייצוג משמעותי במדד תל אביב 35 - מדד הדגל של הבורסה לניירות ערך בתל אביב. כשליש מהחברות המיוצגות במדד זה הן יצרני כימיקלים המהווים חלק מהותי מהתעשייה הכימית הישראלית.
התעשייה הכימית נשענת על חומרי גלם מצד אחד ומקורות אנרגיה מצד שני. בעזרת אוצרות הטבע המעטים המצויים בארץ, חומרי גלם המיובאים מחו"ל וכוח אדם מקצועי ומיומן הפכה התעשייה הכימית בארץ, שהתמקדה בעבר הלא רחוק בעיקר בייצור חומרים בסיסיים, לתעשייה שאחוז גבוה מכלל הייצור שלה הם חומרי המשך ומוצרים בעלי ערך מוסף גבוה.
התעשייה הכימית בישראל כיום עוסקת במגוון רחב מאוד של תחומים והיא מהמתקדמות, היעילות והמפותחות בעולם.
נתונים

היקף פעילות - 17.1 מיליארד דולר (כ-26% מהפעילות התעשייתית).
ייצוא - 11 מיליארד דולר (64% מהייצוא התעשייתי).
מועסקים - כ-30,000 איש (כ-10% מהמועסקים בתעשייה).
מתקנים - כ־400 מפעלי ייצור כימיים (מתוך 18,000 מפעלי תעשייה).
חשיבות עולמית: התעשייה הכימית הישראלית מספקת שליש מתצרוכת הברום העולמית; שישית מתצרוכת האשלג העולמית; מובילה עולמית בייצור תוספי מזון ומעכבי בעירה מבוססי זרחן וברום; מובילה עולמית בייצור של חומרי הגנה על הצמח; תעשיית התרופות הישראלית היא מהגדולות והמובילות בעולם.
אפיון המוצרים המופקים על ידי התעשייה הכימית

מוצרים בסיסיים (Commodities), לרוב בעלי ערך מוסף נמוך ומיוצרים בכמויות גדולות. דוגמאות למוצרים בסיסיים המיוצרים בארץ: אשלג – המיוצר במפעלי ים המלח ומשמש בעיקר כדשן או לייצור דשנים אחרים, ברום – המיוצר גם הוא ממי ים המלח, חומצה גופרתית – המיוצרת מגופרית, אוויר ומים ומשמשת לייצור דשנים וחומרים אחרים, חומצה זרחתית – המיוצרת מפוספט וחומצה הידרוכלורית.
מוצרים מיוחדים (Specialties), לרוב בעלי ערך מוסף גבוה ומיוצרים בכמויות קטנות יותר. למשל: מעכבי בעירה (לדוגמה: הקסא-ברומו ציקלו דודקאן או בקיצור HBCD), חומרי חיטוי, תוספי תזונה המיוצרים בדרגת ניקיון מיוחדת, תרופות, חומרי נפץ מתוחכמים ועוד.
חברות מובילות בתעשייה הכימית > זיקוק נפט, דלקים, פטרוכימיה ופלסטיקה

הערה: יש להבדיל בין יצרני מוצרי צריכה מפלסטיק שאינם חלק מהתעשייה הכימית (ראו ערך מורחב: תעשיית הפלסטיק בישראל), לבין, יצרני חומרי פלסטיק שהם חלק מהתעשייה הכימית.
| שם החברה | שם החברה | מוצרים עיקריים |
| --- | --- | --- |
| בתי זיקוק לנפט | כרמל אוליפינים | אתילן, פוליאתילן צפיפות נמוכה ופוליפרופילן המהווים חומרי גלם לתעשיית הפלסטיק. |
| בתי זיקוק לנפט | גדיב - תעשיות פטרוכימיות | 14 מוצרים עיקריים, וביניהם: בנזן, טולואן, פארהקסילן, אורתוקסילן, קסילן, הקסאן, חומצה פומרית, חומצה סוקסינית, סולגד |
| בתי זיקוק לנפט | שמנים בסיסיים חיפה | חומרי סיכה, שמנים הידראוליים ושעוות. |
| פז חברת הנפט | פזקר | יריעות איטום ("ביטומן"), מוצרי ציפוי, איטום ודבקים לענף התשתית והבניה |
| פז חברת הנפט | פז שמנים וכימיקלים | מחזור של מוצרי סיכה וממסים לתעשייה |
| פז חברת הנפט | פז בית זיקוק אשדוד | תזקיקי נפט |
| קבוצת דור | כרמל כימיקלים | חומרי חיטוי, תוספים לתעשיית חומרי הניקוי, תוספים לתעשיית הבטון, והעץ, וכן דבקים ושרפים (בעיקר מאוריאה ומלמין). |
| קבוצת דור | דור אקולוגיה | מחזור והשבה של ממסים אורגניים עבור התעשייה הכימית. |
| קבוצת דור | שרפי כרמל | דבקים ושרפים (תוספי חוזק והדבקה) למגוון תעשיות כגון: עץ, נייר, קרטון, ציפויים וטקסטיל. |
| קבוצת דור | דור כימיקלים | מוצרי ביניים לתעשיות הכימיה, בנזן, פרמצבטיקה, חקלאות, פלסטיקה ועץ (ייצור של מימן, מתנול, פורמאלדהיד ועוד) |
| קבוצת דור | קונלוג קונטרול | "CYSTRIP " - חומר גרגרי תרמופלסטי העשוי אוריאה או מלמין המשמש לניקוי בהתזה. |
| קבוצת דור | ורוליט אלאקס | דבקים תעשייתיים (ביניהם את המותג ורוליט). |
| נילית | נילית | ייצור חומרי פלסטיק (בדגש על סיבי ניילון) |
| פולירם | פולירם | חומרי גלם לתעשיית הפלסטיק |
| קבוצת פלסטו-קרגל | קבוצת פלסטו-קרגל | ייצור יריעות ומוצרי אריזה גמישים מקרטון ופלסטיק |
חברות מובילות בתעשייה הכימית > חומרים לצריכה תעשייתית, דשנים וחומרים להגנת הצומח

| שם החברה | שם החברה | מוצרים עיקריים |
| --- | --- | --- |
| כימיקלים לישראל | מפעלי ים המלח | אשלגן כלורי, נתרן כלורי, מגנזיום כלורי. |
| כימיקלים לישראל | תרכובות ברום | כלור, ברום, מימן, מגנזיום הידרוקסיד, מגנזיום חמצני, נתרן הידרוקסידי, סידן הידרוקסידי, סידן פחמתי, חומרים מעכבי בעירה, חומרים לחיטוי קרקע והדברה, מינרלים לקידוחי נפט. |
| כימיקלים לישראל | מגנזיום ים המלח | מגנזיום טהור וסגסוגות מגנזיום, קרנליט יבש וכן מוצרי לוואי הכוללים כלור וסילווניט. |
| כימיקלים לישראל | רותם אמפרט נגב | חומצה זרחתית, חומצה גופרתית, ודשנים זרחתיים. |
| כימיקלים לישראל | הנדסת התפלה - IDE | מוצרים ופתרונות להתפלת מים. |
| חיפה כימיקלים | חיפה כימיקלים | דשנים לחקלאות, וכימיקלים לתעשייה ולתעשיית המזון (ייצור של חומצה חנקתית, דשנים חנקתיים ודשני פוספט) |
| אדמה פתרונות לחקלאות | אדמה פתרונות לחקלאות | קוטלי עשבים, קוטלי חרקים וקוטלי פטריות להגנת הצומח |
| לוקסמבורג תעשיות | לוקסמבורג תעשיות | חומרי הדברה ותכשירים להגנת הצומח |
| דשן גת | דשן גת | דשנים |
| מקור כימיקלים | מקור כימיקלים | ייצור תרכובות אורגניות עדינות |
| החברה לשירותי איכות הסביבה | החברה לשירותי איכות הסביבה | נטרול חומרים מסוכנים |
חברות מובילות בתעשייה הכימית > גזים תעשייתיים

| שם החברה | מוצרים עיקריים |
| --- | --- |
מקסימה: גזים תעשייתיים (בעיקר: חנקן, חמצן, ארגון ופחמן דו-חמצני)
מפעלי חמצן וארגון: גזים תעשייתיים (בעיקר: חנקן, חמצן, ארגון ופחמן דו-חמצני)
חברות מובילות בתעשייה הכימית > חומרים לענף הבניה

| שם החברה | שם החברה | מוצרים עיקריים |
| --- | --- | --- |
| אינרום תעשיות בניה | איטונג | מותג הבנייה "בלוק איטונג" |
| אינרום תעשיות בניה | כרמית מיסטר פיקס | מוצרי טיח, חיפויים, דבקים, וחומרי איטום |
| אינרום תעשיות בניה | נירלט צבעים | מוצרי צבע |
| טמבור | טמבור | צבעים, ציפויים וחומרי בנייה מתקדמים |
| ביטום | ביטום | פיתוח, ייצור, ייצוא ושיווק מוצרי איטום, שיקום, בידוד ובנייה ירוקה מתקדמים לענפי הבנייה והתשתיות |
| א.צ. טכנולוגיות מתקדמות לבניה |  | בניה ירוקה, חומרי איטום, איטום ביטומני, איטום מרתפים, חומרי גמר, שיקום בטון, מוצרי טיח, טיח גבס, דבקים, מוספים, איטום קריסטלי, פוליאוריאה, יריעות ביטומניות, ציפויים לרצפות |
| תרמוקיר תעשיות | תרמוקיר תעשיות | מוצרי טיח, בידוד תרמי, דבקים, חומרי איטום ובידוד אקוסטי |
| נשר מפעלי מלט ישראליים | נשר מפעלי מלט ישראליים | מלט וחומרי בניין |
| נגב מינרלים תעשייתיים | נגב מינרלים תעשייתיים | חומרי גלם לתעשיית הבנייה |
| חברת החשמל לישראל | חברת החשמל לישראל | חומרים לתעשיית הבנייה (תוצרי לוואי של תהליך ייצור החשמל) |
| פניציה מפעלי זכוכית שטוחה (ציפורית) | פניציה מפעלי זכוכית שטוחה (ציפורית) | ייצור זכוכית שטוחה לסוגיה |
| פניציה מפעלי זכוכית (ירוחם) | פניציה מפעלי זכוכית (ירוחם) | ייצור מכלי זכוכית לתעשיית המשקאות והמזון בישראל ומחוצה לה |
| בי ג'י בונד |  | חומרים לתעשיית הבניה |
| בי ג'י פיינט |  | צבעים, מוצרי צבע, מוצרי הכנה לצביעה, ציפויים למגרשי ספורט |
חברות מובילות בתעשייה הכימית > פרמצבטיקה, תוספי תזונה, ביוטכנולוגיה ודיאגנוסטיקה רפואית

| שם החברה | מוצרים עיקריים |
| --- | --- |
טבע תעשיות פרמצבטיות: תרופות, תוספי תזונה ותכשירים רפואיים
תרו תעשייה רוקחית: תרופות, תוספי תזונה ותכשירים רפואיים
פריגו: תרופות, תוספי תזונה ותכשירים רפואיים
דקסל פארמה: תרופות, תוספי תזונה ותכשירים רפואיים
כצט: תרופות, תוספי תזונה ותכשירים רפואיים
ביוליין אר אקס: תרופות, תוספי תזונה ותכשירים רפואיים
מדיסון פארמה: תרופות, תוספי תזונה ותכשירים רפואיים
מעבדות רפא: תרופות, תוספי תזונה ותכשירים רפואיים
כימאגיס: תרופות ומוצרי קוסמטיקה
אומריקס: מוצרים מצילי חיים בתחום האימונולוגיה והביוכירורגיה
ביוטכנולוגיה כללית: תרופות על בסיס תהליכים ביוטכנולוגיים והנדסה גנטית
קמהדע: תרופות באמצעות טכנולוגיה לטיהור והפרדת חלבונים
ד"ר פישר: תרופות, תוספי תזונה, תכשירים רפואיים ומוצרי קוסמטיקה
וסקולר ביוג'ניקס: פיתוח תרופות ביולוגיות המבוססות על ריפוי גני לטיפולי סרטן
ניאופרם: מוצרי צריכה, תרופות, תוספי תזונה, תכשירים רפואיים, מוצרי קוסמטיקה, ציוד לתעשיית מדעי החיים
פלוריסטם: תרופות מקור המבוססות על תאים המופקים מהשליה האנושית לאחר הלידה
קומפיוג'ן: תרופות ומכשור לאבחון רפואי
פרוטליקס: תרופות
כימדע כימיקלים עדינים: תרכובות ארגנו-ברום לתעשיית התרופות, חומרי צילום, וחומרים לענף החקלאות
פרוטרום: חומרי גלם לתעשיית הטעם והריח
גלעם: תוספי תזונה ודבקים
חברות מובילות בתעשייה הכימית > חומרי ניקוי, חיטוי והגינה, בישום ותמרוקים

| שם החברה | מוצרים עיקריים |
| --- | --- |
מעבדות ים המלח: מוצרי קוסמטיקה
סנו: מוצרי ניקיון והגיינה
גליל כימיקלים: מוצרי ניקיון והגיינה
זהר דליה: מוצרי ניקיון, הגיינה וקוסמטיקה
חברות מובילות בתעשייה הכימית > חומרי נפץ

| שם החברה | שם החברה | מוצרים עיקריים |
| --- | --- | --- |
| תעבורה אחזקות | תעשיות חרושת חומרי נפץ | ייצור חומרי נפץ אזרחיים וצבאיים, פירוטכניקה ומוצרים נלווים, הנצלת תחמושת ומיחזורה |
חברות מובילות בתעשייה הכימית > סוללות חשמליות

| שם החברה | מוצרים עיקריים |
| --- | --- |
תדיראן סוללות: סוללות חשמליות
חברות מובילות בתעשייה הכימית > חומרים רדיואקטיביים

הערה: ממ"ג שורק והקמ"ג הם בהגדרתם גופי מחקר, ועיקר תרומתם אינה בהכרח בשוק האזרחי.
| שם החברה | מוצרים עיקריים |
| --- | --- |
המרכז למחקר גרעיני שורק: חומרים וסמנים רדיואקטיבים לצורכי מחקר, רפואה או צבא. טיפול והטמנה של פסולת רדיואקטיבית (מבתי חולים ומוסדות מחקר אחרים)
הקריה למחקר גרעיני נגב: חומרים וסמנים רדיואקטיבים לצורכי מחקר, רפואה או צבא. טיפול והטמנה של פסולת רדיואקטיבית (מבתי חולים ומוסדות מחקר אחרים)
מוקדים מרכזיים של התעשייה הכימית בישראל

התעשייה הכימית בישראל מרוכזת ברובה במספר מוקדים גאוגרפים, רובן בדרום או באזורי פריפריה. חלקן הפכו למועצות אזוריות תעשייתיות (כנאות חובב). מפעלי התעשייה הכימית נמצאים לעיתים קרובות בסמיכות זו לזו, וזאת כדי לאפשר סינרגיה מלאה בין המפעלים, כלומר לאפשר שימוש מיטבי במשאבי האנרגיה, בשימוש חוזר של חומרים, בהפקת מוצרי משנה מפסולת של מפעלים אחרים, וכן משיקולים הקשורים לבטיחות והגנת הסביבה או לקרבה לחומרי הגלם ואתרי הייצוא (כגון נמלי הים, ומסילות הברזל).
האתרים המרכזיים של התעשייה הכימית בישראל (תעשיות בולטות):
מפרץ חיפה - חיפה כימיקלים, דור כימיקלים, דשנים וחומרים כימיים, פרוטרום, תרו תעשייה רוקחית, בתי הזיקוק בחיפה (כרמל אולפינים, גדיב- תעשיות פטרוכימיה, שמנים בסיסיים, פז שמנים ושמן תעשיות)
אזור התעשייה אשדוד - פז בית זיקוק אשדוד, מסוף קו צינור אילת-אשקלון (קצא"א)
נאות חובב - אדמה פתרונות לחקלאות, כיל נאות חובב, טבע, החברה לשירותי איכות הסביבה, אקוסול ישראל, פריגו API, מטל-טק, קופולק-דרום, מקסימה, כל בו גז, אביב תעשיות מיחזור, גז גל דרום, גז טכנולוגיות או.בי., לוקסמבורג תעשיות, רינקם, דור אקולוגיה, ביוסויל, אלקון
סדום (ים המלח) - מפעלי ים המלח, מפעל המגנזיום
מישור רותם (מועצה אזורית תמר) - חיפה כימיקלים דרום, רותם אמפרט נגב, פריקלאס ים המלח, מקסימה, נגב מינרלים תעשייתיים
מאפיינים

התעשייה הכימית הישראלית היא תעשייה עתירת השקעות, עתירת שטחי קרקע, צרכנית לוגיסטיקה גדולה, וכן צרכנית של אנרגיה ומים. זוהי תעשייה מתקדמת ומשוכללת המציבה את ישראל בשורה הראשונה של חדשנות עם המדינות המתקדמות בעולם. מגוון מוצריה המתוחכמים של תעשיית הכימיה מגיע כמעט לכל מדינה בעולם ומקנה לה מוניטין בינלאומי של איכות ואמינות.
למרות נתונים אלה חשופה התעשייה הכימית למגבלות ולקשיים שמקשים על המשך גידולה בישראל. עיקר הקשיים הם בתחום ההשקעות, החדשנות הטכנולוגית והשמירה על הסביבה.
| היבטים ייחודים בתעשייה הכימית> היבט | היבטים ייחודים בתעשייה הכימית> מאפיין ייחודי |
| --- | --- |
הון והשקעות: תעשייה עתירת הון.
עלות כניסה: מחסומי כניסה גבוהים להקמת מפעלים: השקעה גבוהה, עלויות חדירה לשוק, רישוי וזיכיונות.
עלות יציאה: מחיר יציאה גבוה, במקרה של הפסקת הפעילות - טיפול בסביבה וסילוק חומרים מסוכנים, פירוק מתקנים ומכירת הרכוש הקבוע.
אנרגיה: תעשייה עתירת אנרגיה - התעשייה הכימית צורכת כ-25% מצריכת החשמל בישראל בנוסף לצריכת הדלק.
ריכוזיות: ריכוזיות, יתרון למפעלים גדולים.
שוק עולמי: מחיר הכימיקלים נקבע בשוק העולמי.
תעסוקה: כ"א מיומן - כימאים, מהנדסים, טכנאים - כ־24% (עלות גבוהה).
מחקר ופיתוח: תעשייה המבוססת על מחקר ופיתוח מדעי נרחב.
בטיחות ואיכות סביבה: דרישה לעמידה בתקנים סביבתיים ובטיחותיים מחמירים המתחשבים בגאופוליטיקה הייחודית בישראל (שרידות ובטיחות במצבי חירום ומלחמה).
מאפיינים > יתרונות

חדר ייצור נקי בחברת התרופות "קמהדע"מפעלים כימיים בנאות חובבמפעל כיל רותםמאגר כוח אדם מיומן ובעל השכלה גבוהה.
יצירתיות, חדשנות וכושר אלתור המאפיינים את העובד הישראלי, וכן הבקיאות במגוון שפות.
הסכמים של אי הטלת מכסים עם אירופה ועם ארצות הברית, שמאפשרים ייצוא רווחי לארצות אלו.
מרחקים קצרים של לוגיסטיקה בארץ וקרבה לשוקי יעד על ידי הובלה ימית לאירופה, לחוף המזרחי של ארצות הברית והמזרח הרחוק (דרך נמל אילת או, אחר כך, תעלת סואץ).
קיום מענקים ממשלתיים לעידוד תעשייה.
יעילות גבוהה של המפעלים.
מוניטין בינלאומי.
מאפיינים > חסרונות

מזהמת ופוגעת באיכות תושבי הסביבה - תחלואת סרטן גבוהה באזור מפרץ חיפה.
השוק המקומי קטן יחסית ולכן יש תלות גבוהה ביצוא.
בירוקרטיה מצד משרדי הממשלה ורשויות התכנון בכל הקשור לתכנון, פיתוח או מתן אישורי הרחבה של מתקנים.
נטל רגולטורי בנושאי סביבה ודעת קהל לא אוהדת.
מיסוי כבד וארנונה.
תלות גבוהה באנרגיה ובחומרי גלם.
עלות כוח אדם גבוהה.
ירידה בכמות הפונים ללימודי מקצועות הכימיה וההנדסה הכימית בישראל לאורך השנים.
מדינה במלחמה.
חומרי הגלם המשמשים את התעשייה הכימית בישראל

מפעלי התעשייה הכימית משתמשים באוצרות הטבע ובחומרי הגלם המיובאים על מנת לייצר מגוון מוצרים. חלק מהמוצרים הם מוצרים מוגמרים, וחלק משמשים כחומרי ביניים להמשך הייצור התעשייתי
משאבי הטבע העיקריים בארץ הם ים המלח ומרבצי הפוספטים בנגב. ים המלח מהווה מקור למספר חומרים, שהחשובים ביניהם הם האשלג, הברום והמגנזיום, ואילו מרבצי הפוספט מהווים מקור לחומר חשוב נוסף – החומצה הזרחתית. חומרי גלם אלו משמשים הן כמוצרים מוגמרים והן כחומרי ביניים, המהווים בסיס למוצרים רבים ומגוונים. חלקם אף משמשים ליישומים ייחודיים ביותר והם מהווים תשתית לתעשייה כימית רבת היקף וענפה ולמוצרים הניתנים לניצול למטרות רבות.
| חומרי גלם עיקריים המשמשים את התעשייה הכימית בישראל> חומר הגלם | חומרי גלם עיקריים המשמשים את התעשייה הכימית בישראל> חומר הגלם | חומרי גלם עיקריים המשמשים את התעשייה הכימית בישראל> שימוש |
| --- | --- | --- |
| פחם (יבוא) |  | משמש בעיקר את חברת החשמל לייצור אנרגיה, ובנוסף משמש כחומר גלם לייצור מוצרים לתעשיית הבנייה והפלסטיקה |
| נפט (יבוא) |  | ייצור של תזקיקי נפט המשמשים כחומרי דלק או כתרכובות אורגניות לייצור של חומרים מתקדמים (פלסטיק, תרופות, חומרי נפץ) |
| גז טבעי |  | ייצור של תזקיקי נפט המשמשים כחומרי דלק או כתרכובות אורגניות לייצור של חומרים מתקדמים (פלסטיק, תרופות, חומרי נפץ) |
| אמוניה (יבוא) |  | ייצור של חומצה חנקתית המהווה מרכיב חשוב בייצור דשנים מתקדמים, תרופות וחומרי נפץ |
| גופרית (יבוא) |  | ייצור של חומצה גופרתית המהווה מרכיב חושב בייצור של דשנים מתקדמים, תרופות וחומרי נפץ |
| מלח מים המלח |  | ייצור של אשלג, מלחי מגנזיום ומגנזיום מתכתי, כלור, ברום, ותרכובות ברום, בסיסים חזקים לתעשייה (נתרן הידרוקסידי, נתרן תת-כלורי, אשלגן הידרוקסידי), ייצור של חומצות חזקות (חומצה הידרוכלורית, חומצה הידרוברומית) ועוד |
| פוספטים |  | ייצור של חומצה זרחתית, דשנים מבוססי זרחן, תוספי תזונה ותרופות |
| אבן גיר |  | ייצור של מלט ובסיסים לתעשייה |
| חול |  | ייצור של מוצרי זכוכית וחומרי בנייה |
| חרסית |  | ייצור של מוצרי זכוכית וחומרי בנייה |
| גבס |  | ייצור של מוצרי זכוכית וחומרי בנייה |
| אוויר |  | הפקה של גזים תעשייתיים חשובים: חנקן, חמצן, ארגון ופחמן דו-חמצני |
| מים | מרכיב חשוב כמעט בכל תגובה כימית, הן כמגיב והן כחומר קירור |  |
משאבים שלא מנוצלים
| פצלי שמן |  | תחליף לנפט גולמי |
| עפרות נחושת |  | הפקה של נחושת ותרכובות נחושת (ראו מכרות נחושת תמנע) |
פיתוחים נבחרים של התעשייה הכימית בארץ

ברשימה הבאה מובאים כמה תהליכים ומוצרים שפותחו בארץ כחלק מהמו"פ המקומי:
תהליך חיפה - מיצוי נוזל להפקת חומצה זרחתית לבנה (מתגובת סלע פוספט עם חומצה הידרוכלורית) ואשלגן חנקתי (מתגובה של חומצה חנקתית ואשלג). תהליכים אלה נותנים יתרון לחומרי גלם מקומיים ולמוצרים.
תהליך אמן - פירוק תרמי ישיר של תמלחות ים המלח לקבלת חומצה הידרוכלורית ומגנזיום חמצני בדרגת ניקיון גבוהה מאוד.
פיתוח תהליך המקטין את השימוש בקיטור לטון מוצר ברום.
פיתוח מונעי התלקחות וביוצידים על בסיס ברום.
תהליך הגיבוש הקר - פיתוח תהליך לייצור אשלג מהתמלחות - תהליך ייחודי המאפשר חיסכון ניכר באנרגיה.
אינטרפרון - תרופה אנטי ויראלית שפותחה בארץ בתהליכים ביוטכנולוגיים.
קופקסון - תרופה ייחודית שפותחה בארץ מהמחקר ועד הייצור, הבדיקות והאישורים במסגרת של טבע.
מוצרים גנריים רפואיים.